ai4bharat/Pralekha huggingface dataset:
صحت اور خاندانی بہبود کی وزارت
فیچر فون یا لینڈ لائن کے حامل افراد کی ضرورت کی تکمیل کے لئے آروگیہ سیتو آئی وی آر ایس خدمات
نئی دہلی ،06مئی2020: کووڈ-19 کے خلاف نبردآزمائی میں ایک قدم کے طورپر حکومت ہند نے متعدد تدارکی اقدامات کئے ہیں، جن کا ملک بھر میں ریاستوں ؍مرکز کے زیر انتظام علاقوں کی حکومتوں کے تعاون سے نفاذ کیا جارہا ہے۔ ایک ممتاز اور معروف تدارکی قدم کے طورپر مرکزی حکومت نے اس سے قبل آروگیہ سیتو نام کا ایک ایپلی کیشن لانچ کیا تھا۔
آروگیہ سیتو موبائل ایپ کو الیکٹرونک اور آئی ٹی کی وزارت نے وضع کیا ہے۔ یہ عوام الناس کو کورونا وائرس کے چھوت کا شکار ہونے سے بچنے کے لائق بناتا ہے۔ یہ ایپ دوسروں کے رابطے میں آنے کا اعدادو شمارتیار کرتا ہے۔ اس کے لئے ایپ کے تحت بلو ٹوتھ ٹیکنالوجی، الگورتھمس اور مصنوعی منطقی استدلال کا استعمال کیا گیا ہے۔تمام شہریوں سے گزارش کی جاتی ہے کہ موبائل ایپلی کیشن ڈاؤن لوڈ کریں۔ اسے اس مقصد سے ڈیزائن کیا گیا ہے کہ یوزر مطلع رہیں ، یعنی انہیں پیشگی طورپر یہ معلوم ہوجائے کہ جس راستے پر وہ جارہے ہیں کیا اس راستے پر ان سے پہلے کوئی ایسا شخص گزرا ہے، جو کورونا کے چھوت سے مثبت طورپر متاثر ہے۔
آروگیہ سیتو کے تحت جب یوزر اسے انسٹال کرلیتا ہے ، تو اس صورت میں اس سے متعدد سوال پوچھے جاتے ہیں، اگر چند سوالات کے جواب اس انداز میں ملتا ہے، جن سے یہ ظاہر ہوتا ہے کہ ان میں کووڈ-19 کی علامات پائی جاتی ہیں، تو یہ اطلاع فوراً گورنمنٹ سرور کو پہنچ جاتی ہے۔ اعدادوشمار حکومت کو بروقت طور پراور ضروری ہونے پر آئیسولیشن کا عمل شروع کرنے میں مدد دیتے ہیں۔ ساتھ ہی ساتھ کسی پازیٹیو ٹیسٹ والے فرد کے قریب آنے پر بھی یہ خبردار کردیتا ہے۔ یہ ایپ اینڈرائیڈ فون کے لئے گوگل پلے اور آئی فونز کے لئے آئی او ایس ایپ اسٹور پر دستیاب ہے۔ یہ 11 زبانوں میں دستیاب ہے۔10 بھارتی زبانیں ہیں اور ایک انگریزی ہے۔
آروگیہ سیتو کے تحت فیچر فون اور لینڈ لائن فون کےحامل شہریوں کو شامل کرنے کی غرض سے آروگیہ سیتو باہم اثر پذیر وائس رسپانس سسٹم متعارف کرایا گیا ہے۔یہ خدمت ملک بھر میں دستیاب ہے۔ یہ ٹول فری خدمت ہے، جس کے تحت شہریوں کو 1921 پر مِسڈ کال دینے کا مشورہ دیا جاتا ہے اور اس کے جواب میں انہیں فون کال موصول ہوتی ہے، جو ان کی صحت کے بارے میں مختلف النوع سوالات پر مبنی ہوتی ہے۔
سوالات کو آروگیہ سیتو ایپ سے مربوط کیا جاتا ہے اور حاصل ہونے والے رد عمل پر شہریوں کو ایک ایس ایم ایس ملتا ہے،جس میں ان کی صحت کی نوعیت کی تفصیلات ہوتی ہیں اور ان کی صحت کے سلسلے میں پیشگی انتباہ بھی دیتا ہے۔
یہ خدمت موبائل ایپلی کیشن جیسی ہے اور 11 علاقائی زبانوں میں دستیاب ہے۔ شہریوں کی جانب سے جو اِن پُٹ فراہم کیا جاتا ہے، اسے آروگیہ سیتو ڈاٹا بیس کا حصہ بنادیا جاتا ہے اور یہ اطلاع شہریوں کو الرٹ بھیجنے کے لئے آگے بڑھا دی جاتی ہے، تاکہ ان کی سلامتی کے لئے کی جانے والی کارروائی عمل میں لائی جاسکے۔
کووڈ-19 سے متعلق تمام تر اصل اور تازہ ترین اطلاعات ، جن کا تعلق تکنیکی معاملات، رہنما خطوط، مشاورت ناموں سے ہے، کے حصول کے لئے براہ کرم درج ذیل ویب سائٹ پر رابطہ قائم کریں۔http://www.mohfw.gov.in/.
امور صارفین، خوراک اور عوامی تقسیم کی وزارت
خریف مارکیٹنگ سیزن 2020-21 کے دوران کم از کم امدادی قیمت کا نفاذ
دھان کی خرید میں گزشتہ برس کے مقابلے میں 23 فیصد کا قابل ذکر اضافہ
نئی دہلی، 25 /اکتوبر 2020 ۔ خریف مارکیٹنگ سیزن  2020-21 کے دوران حکومت کے ذریعے کم از کم امدادی قیمت  کی اپنی موجودہ اسکیموں کے مطابق ہی کسانوں سے کم از کم امدادی قیمت پر خریف فصلوں کی خرید کا عمل جاری ہے، جیسا کہ سابقہ سیزنوں میں ہوتا رہا ہے۔
|
|
خریف 2020-21 کے لئے دھان کی خرید پنجاب، ہریانہ، اترپردیش، تمل ناڈو، اتراکھنڈ، چنڈی گڑھ، جموں و کشمیر، گجرات اور کیرالہ میں بحسن و خوبی جاری ہے۔ 24 اکتوبر 2020 تک ان ریاستوں اور مرکز کے زیر انتظام علاقوں کے کسانوں سے 144.59 لاکھ میٹرک ٹن سے زیادہ دھان کی خرید کی جاچکی ہے، جبکہ گزشتہ برس اسی مدت میں 117.55 لاکھ میٹرک ٹن دھان کی خرید ہوئی تھی۔ اس سال اب تک ہوئی دھان کی خرید میں گزشتہ سال کے مقابلے 23 فیصد کا اضافہ درج کیا گیا ہے۔ 144.59 لاکھ میٹرک ٹن دھان کی کل خرید میں سے صرف پنجاب کی حصے داری 95.20 لاکھ میٹرک ٹن ہے، جو کہ کل خرید کا 65.84 فیصد ہے۔
تقریباً 12.41 لاکھ کسانوں کو حکومت کی موجودہ ایم ایس پی اسکیموں کا فائدہ پہنچاتے ہوئے موجودہ خریف مارکیٹنگ سیزن میں 18880 روپئے فی میٹرک ٹن کی کم از کم امدادی قیمت پر 27298.77 کروڑ روپئے کی ادائیگی کی جاچکی ہے۔
|
|
ریاستوں سے موصولہ تجاویز کی بنیاد پر تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اوڈیشہ، راجستھان اور آندھراپردیش ریاستوں سے پرائز سپورٹ اسکیم  کے تحت خریف مارکیٹنگ سیزن 2020 کے لئے 45.10 لاکھ میٹرک ٹن دلہن اور تلہن کی خرید کو بھی منظوری دی گئی ہے۔ اس کے علاوہ آندھراپردیش، کرناٹک، تمل ناڈو اور کیرالہ ریاستوں سے 1.23 لاکھ میٹرک ٹن کھوپرا  کی خرید کے لئے بھی منظوری دی گئی ہے۔ اگر نوٹیفائیڈ کاشت کاری کی مدت کے دوران متعلقہ ریاستوں اور مرکز کے زیر انتظام علاقے میں بازار کی شرحیں ایم ایس پی سے نیچے چلی جاتی ہیں تو ریاست کی نوڈل ایجنسیوں کے توسط سے مرکزی نوڈل ایجنسیوں کے ذریعے ان ریاستوں اور مرکز کے زیر انتظام علاقوں کو پرائز سپورٹ اسکیم کے تحت دلہن، تلہن اور کھوپرا فصل کی خرید سے متعلق تجاویز کی موصولگی پر بھی منظوری دی جائے گی، تاکہ رجسٹرڈ کسانوں سے 2020-21 کے لئے نوٹیفائی کی گئی کم از کم امدادی قیمت پر براہ راست ان فصلوں کے ایس اے کیو گریڈ کی خرید کی جاسکے۔
24اکتوبر 2020 تک حکومت نے اپنی نوڈل ایجنسیوں کے ذریعے 894.54 میٹرک ٹن مونگ اور اڑد کی خرید ایم ایس پی کی قدر پر کی ہے۔ اس طرح تمل ناڈو، مہاراشٹر اور ہریانہ کے 871 کسانوں کے 6.43 کروڑ روپئے کی آمدنی ہوئی ہے۔ اسی طرح سے 5089 میٹرک ٹن کھوپرا  کی خرید کرناٹک اور تمل ناڈو سے کی گئی ہے۔ اس دوران 3961 کسانوں کو مستفید کرتے ہوئے کم از کم امدادی قیمت پر 52.40 کروڑ روپئے کی ادائیگی کی گئی ہے۔ کھوپرا اور اڑد کی فصل کے لئے زیادہ تر اہم پروڈیوسنگ اسٹیٹ میں ایم ایس پی پر یا پھر اس کے اوپر کی شرح پر ادائیگی کی جارہی ہے۔ ان سے متعلق ریاستوں اور مرکز کے زیر انتظام علاقوں کی حکومتوں خرید دلہن اور تلہن کے سلسلے میں آمد کی بنیاد پر متعلقہ ریاستوں کے ذریعے مقررہ تاریخ سے خرید شروع کرنے کے لئے ضروری انتظامات کررہی ہیں۔
|
|
پنجاب، ہریانہ، راجستھان اور مدھیہ پردیش میں کپاس کی خرید کا کام کم از کم امدادی قیمت کے تحت بحسن و خوبی جاری ہے۔ مورخہ 24 اکتوبر 2020 تک 68419 کسانوں سے 104790.17 لاکھ روپئے کی ایم ایس پی پر کپاس کی 353252 گانٹھوں کی خرید کی جاچکی ہے۔
|
|
ایٹمی توانائی کا محکمہ
حکومت نے آج مطلع کیا کہ اس نے دس نیوکلیئر ری ایکٹروں کی تنصیب کے لیے بڑے پیمانے پر منظوری دے دی ہے
سائنس اور ٹیکنالوجی کے مرکزی وزیر مملکت  ارضیاتی سائنس کے وزیر مملکت  ؛ وزیراعظم کے دفتر، عملے ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا کو بتایا کہ نیشنل ایروناٹکس اینڈ اسپیس ایڈمنسٹریشن  اور انڈین اسپیس ریسرچ آرگنائزیشن  نے مشترکہ طور پر این آئی ایس اے آر  نامی ایک ارضیاتی سائنس سیٹلائٹ تیار کیا ہے۔
حکومت نے آج مطلع کیا کہ اس نے دس نیوکلیئر ری ایکٹروں کی تنصیب کے لیے بڑے پیمانے پر منظوری دے دی ہے۔
لوک سبھا کے فلور پر پیش کئے گئے ایک بیان میں سائنس اور ٹیکنالوجی کے مرکزی وزیر مملکت  ارضیاتی سائنس کے وزیر مملکت  ؛ وزیراعظم کے دفتر، عملے ، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج کہا کہ حکومت نے نیوکلیئر ری ایکٹروں کی تنصب کے لئے پی ایس یوز کی خدمات حاصل کی ہیں یا تنصیب کے اس کام کو خصوصی طور پر اسپیلائزڈ سرکاری ایجنسیوں کے ذریعہ ہی انجام دیا جائے گا۔
حکومت نے فلیٹ موڈ میں 700 میگاواٹ کے 10 مقامی پریشرائزڈ ہیوی واٹر ری ایکٹرز کے لیے انتظامی منظوری اور مالی منظوری دی ہے۔ تفصیلات درج ذیل ہیں:
|
|
ریاست
|
|
مقام
|
|
پروجیکٹ
|
|
صلاحیت

|
|
کرناٹک
|
|
کیگا
|
|
کیگا -5اور6
|
|
2 X 700
|
|
ہریانہ
|
|
گورکھپور
|
|
جی ایچ ا ے وی پی- 3 اور 4
|
|
2 X 700
|
|
مدھیہ پردیش
|
|
چٹکا
|
|
چٹکا – 1اور2
|
|
2 X 700
|
|
راجستھان
|
|
ماہی بانسواڑہ
|
|
ماہی بانسواڑہ- 1اور2
|
|
2 X 700
|
|
ماہی بانسواڑہ – 3اور4
|
|
2 X 700
حکومت نے 2015 میں اٹامک انرجی ایکٹ میں ترمیم کی ہے تاکہ پبلک سیکٹر انٹرپرائزز کے ساتھ این پی سی آئی ایل کے جوائنٹ وینچرز کو نیوکلیئر پاور پروجیکٹس قائم کرنے کے قابل بنایا جا سکے۔
ان ری ایکٹرز کو 2031 تک بتدریج ’'فلیٹ موڈ‘ میں قائم کرنے کا منصوبہ بنایا گیا ہے جس کی لاگت 1,05,000 کروڑروپے ہوگی۔
۔۔۔۔۔۔۔۔۔۔۔
ش ح۔ا گ۔ن ا۔
U- 3744
(Visitor Counter : 67
وزارت آیوش
ہومیوپیتھی میں اصلاحات
ہومیوپیتھی کی مرکزی کونسل کی مدت کار 18مئی ،2018سے آئندہ دوبرسوں کے لئے بڑھادی گئی ہے
کابینہ نے ہومیوپیتھی مرکزی کونسل  بل 2019 کو اپنی منظوری دی
نئی دہلی،13جون :مرکزی کابینہ نے ، وزیراعظم ، جناب نریندرمودی کی قیادت میں ہومیو پیتھی مرکزی کونسل  بل 2019 کے مسودے کو اپنی منظوری دے دی ہے ۔
اثرات
یہ بل مرکزی کونسل کی تشکیل نو کی مدت کو موجودہ ایک سال کی مدت سے بڑھا کر دوسال کردیگا تاکہ بورڈ آف گورنرس کی مدت کا رکو بھی 17مئی ، 2019 سے آگے دوبرسوں کے لئے توسیع کے عمل سے ہمکنارکیاجاسکے ۔
یہ بل ہومیوپیتھی کی مرکزی کونسل کو ، کونسل کے اختیارات ار کام کاج کو عملی جامہ پہنانے میں معاون اورمدد گارہوگا۔
مذکورہ بل ہومیوپیتھی مرکزی بل آرڈی نینس 2019 کی جگہ لے گا اورحکومت کی مدت کارکو مزید ایک سال کے لئے توسیع دے سکے گا۔
پس منظر
مرکز ی ہومیو پیتھی کونسل سے متعلق تمام ترمعاملات بورڈ آف گورنرس کو سونپ دیئے گئے ہیں جن میں مقتدراور فاضل ڈاکٹرحضرات اور انتظام کارشخصیات شامل ہیں جب تک کونسل کی تشکیل نوعمل میں نہیں آتی ۔ یہی لوگ کام کاج دیکھیں گے ۔ یہ مدت کاراس لئے بڑھائی گئی ہے کیونکہ ہومیوپیتھی کے اسٹیٹ رجسٹروں کو تاحال نہیں بنایاجاسکاتھا اورساتھ ہی ساتھ عام انتخابات بھی منعقد ہونے تھے ۔
اسٹیل کی وزارت
اسٹیل اتھارٹی آف انڈیا لمیٹیڈ  کے چیئرمین نے کمپنی کی 49ویں سالانہ جنرل میٹنگ میں کہا ہے کہ کمپنی توسیع کے اگلے دور میں جانے کے لئے تیار ہے
اسٹیل کی وزارت کے تحت ، اسٹیل اتھارٹی آف انڈیا لمیٹیڈ  کی آج یہاں ورچوول پلیٹ فارم کے ذریعے 49ویں سالانہ جنرل میٹنگ منعقد ہوئی۔ نئی دلی میں کمپنی کے ہیڈ کوارٹرس سے میٹنگ میں خطاب کرتے ہوئے سیل کی چیئرمین محترمہ سوما مونڈل نے اس موقع پر شراکت داروں سے خطاب کیا۔ چیئرمین نے کمپنی کے شیئر ہولڈرز کے لئے سیل کے کچھ اہم واقعات ، اہم باتوں کا ذکر کیا۔ مالی سال 2021 کو سیل کیلئے ترقی اور نئی اونچائیوں کو چھونے والا سال بتاتے ہوئے انہوں نے کہا کہ سیل نے اب تک کا اپنا سب سے اونچا ای بی آئی ٹی ڈی اے 13740 کروڑ روپے حاصل کئے ہیں، جو کہ سی پی ایل وائی سے 23 فیصد زیادہ ہے۔ ایسے عوامل میں جن سے منافع حاصل کرنے میں مدد ملی ہے، سکنڈری مصنوعات کی زیادہ فروخت، خام لوہے کی فروخت، دیگر کچے مال کا کم استعمال، تکنیکی – معاشی پیرا میٹرس میں بہتری، اسٹوروں اور اسپیئرس کے خرچوں میں فائدہ، خریدی گئی بجلی کی شرحوں میں کمی، سود چارجنگ میں کٹوتی اور زیادہ منافع آمدنی اور غیر ملکی زر مبادلہ کے تبادلے میں فائدہ شامل ہیں۔کمپنی کا پروفٹ بفور ٹیکس، پی بی ٹی پچھلے 10 سالوں میں سب سے زیادہ رہا ہے۔
موجودہ کووڈ -19 عالمی وبا کی وجہ سے کمپنی کے سامنے پیدا ہونے والے مختلف چیلنجز کا ذکر کرتے ہوئے شیئر ہولڈرز کو کمپنی کی طرف سے کئے گئے اقدامات کے بارے میں مطلع کیا گیا، تاکہ اس عالمی وبا کے اثرات سے نمٹا جا سکے۔ سرگرم کارروائی کرتے ہوئے کمپنی نے اپنی چوطرفہ سرگرمیوں کو بنائے رکھنے کے لئے اپنے منصوبوں اور حکمت عملیوں پر پھر سے اقدام کیا۔ ان میں سے کچھ کا ذکر کرتے ہوئے انہوں نے کہا کہ سیل نے کم موافق سطح پر زیادہ تعداد میں سہولتوں کو آپریٹ کرنے کے بجائے آپریشنل سہولتوں کا موافق استعمال کیا۔ مختلف معلومات کیلئے کھپت کی سطح میں کمی کے ذریعے لاگت میں کمی لانے کے ساتھ ساتھ جہاں کہیں بھی ممکن ہو سکا، پونجی میں سدھار بھی قبل از وقت کیا گیا۔ ان کوششوں کے دوران کمپنی نے برآمدات ، ریلوے ڈِسپیچ، جیسے ممکنہ چینلوں کے ذریعے فروخت کی مقدار کو زیادہ کیا، جبکہ عزائم کا تجزیہ کر کے اور دیگر لوگوں کنٹریکٹ کی بنیاد پر پھر سے بات چیت کر کے نقدی آؤٹ فلو میں کمی کی گئی۔
محترمہ مولڈن نے کہا کہ کمپنی کووڈ-19 عالمی وبا کیخلاف لڑائی میں ملک کی حصہ داری میں سب سے آگے رہی ہے۔ انہوں نے شیئر ہولڈرز کو کمپنی کے سبھی مقامات پر کووڈ-19 کے اثرات کا انتظام کر نے کے لئے سیل کے ذریعے سرگرمی سے اپنائے گئے ردعمل کے بارےمیں بھی جانکاری دی۔
کووڈ-19 عالمی سے نمٹنے کے ساتھ ساتھ دوسری لہر کے دوران ان سہولتوں کو بڑھانے کے لئے میڈیکل ، بنیادی ڈھانچے کا فروغ، پانچ مربو ط اسٹیل پلانٹ کے سیل اسپتالوں میں شروعات میں کووڈ اُنیس مریضوں کے لئے کُل بیڈ میں سے 10 فیصد یعنی 330 بیڈ طے کئے تھے، جسے بعد میں آکسیجن سپورٹ کے ساتھ ایک ہزار کووڈ اُنیس ڈیڈیکیٹیڈ بیڈ تک بڑھایا گیا۔
وزیراعظم کا دفتر
شنگھائی تعاون تنظیم  کے سربراہ اجلاس میں شرکت کے لیے وزیراعظم کی سمرقند آمد
وزیر اعظم جناب نریندر مودی ازبکستان کے صدرعزت مآب شوکت مرزایوئیف کی دعوت پر سمرقند پہنچ گئے ہیں جہاں وہ شنگھائی تعاون تنظیم  کے سربراہان مملکت کی کونسل کے 22 ویں اجلاس میں شرکت کریں گے۔
سمرقند پہنچنے پر ازبکستان کے وزیراعظم عزت مآب جناب عبداللہ عاریوف نے وزیر اعظم کا پرتپاک استقبال کیا ۔ہوائی اڈے پر کئی وزرا سمرقند خطے کے گورنر اور ازبکستان حکومت کے کئی سینئر عہدیداروں نے بھی وزیراعظم کا استقبال کیا۔
کل صبح، 16 ستمبر 2022 کو، وزیر اعظم شنگھائی تعاون تنظیم کے سربراہ اجلاس میں شرکت کریں گے اور ازبکستان کے صدر اور سربراہ اجلاس میں شرکت کرنے والے بعض دیگر رہنماؤں سے دوطرفہ میٹنگیں کریں گے۔
صحت اور خاندانی بہبود کی وزارت
دیہی اور قبائلی علاقوں میں صحت کے نظاموں کی تازہ کاری
عوامی صحت کے ہندوستانی میعارات 2022، صحت کی سہولیات پر صحت کی خدمات کی فراہمی سے متعلق معیار اور حکمرانی کی ضروریات کے لیے یکساں معیارات کی تفصیلفراہم کرتےہیں
قبائلی اور دیہی آبادی کے ساتھ ساتھ، دیگر لوگوں کی خدمت کے لیے، ملک بھر میں 22 اے آئی ایم ایس کے قیام کی منظوری
ملک کے صحت کی دیکھ بھال کے نظام میں تین درجے کا نظام شامل ہے جس میں صحت کے ذیلی مرکز، بنیادی صحت مرکز  اور کمیونٹی ہیلتھ سینٹر  شامل ہیں جوہندوستان میں بنیادی صحت کی دیکھ بھال کے نظام کے تین ستونوں کے طور پرجانے جاتےہیں۔ . قائم کردہ اصولوں کے مطابق، دیہی علاقوں میں 20000  اور 30000  کی آبادی کے لیے ایک پی ایچ سی اور 5000  اور 3000  کی آبادی کے لیے ذیلی مرکز قائم کیا جانا ہے۔اس کے بعد، 120000  اور 80000  کی آبادی کے لیے کمیونٹی ہیلتھ سینٹرقائم کیا جانا ہے۔ اسی طرح ڈسٹرکٹ ہسپتال  ، سب ڈسٹرکٹ ہسپتال  اور فرسٹ ریفرل یونٹ-کمیونٹی ہیلتھ سینٹرز ثانوی نگہداشت کی خدمات فراہم کرتے ہیں۔
دیہی صحت کے اعدادوشمار ایک سالانہ اشاعت ہے، جو ریاستوں/مرکز کے زیر انتظام علاقوں کے ذریعہ رپورٹ کردہ صحت کی دیکھ بھال کے انتظامی اعداد و شمار پر مبنی ہے۔ دیہی اور قبائلی علاقوں میں کام کرنے والے ذیلی مراکز، پی ایچ سیز، سی ایچ سیز، سب ڈویژنل ہسپتال، ڈسٹرکٹ ہسپتال اور میڈیکل کالجوں کی ریاست/ مرکز کے زیر انتظام علاقوں وار تعداد کی تفصیلات کے ساتھ انسانی وسائل میں کمی کی تفصیلات آر ایچ ایس 22-2021کے درج ذیل لنک پر دیکھی جا سکتی ہیں۔:
https://main.mohfw.gov.in/sites/default/files/RHS%202021%2022.pdf
حکومت ہند نے ملک کے مختلف حصوں میں 22 ایمس قائم کرنے کی منظوری دی ہے۔ یہ ایمس قیام کے بعد، قبائلی اور دیہی آبادی سمیت، سماج کے تمام طبقوں کی خدمت کریں گے۔
حکومت ہند نے، عوامی صحت کے ہندوستانی میعارات 2022کا آغاز کیا ہے جو کہ بنیادی ڈھانچے، انسانی وسائل، ادویات، تشخیص، آلات، معیار اور صحت کی سہولیات پر صحت کی خدمات کی فراہمی کے لیے گورننس کی ضروریات کے ضوابط اور معیارات فراہم کرنے کے لیے یکساں معیارات کاایک سیٹ ہے۔
قومی صحت مشن  منصفانہ، سستی اور معیاری صحت کی دیکھ بھال کی خدمات تک عالمی رسائی کے حصول کا تصور کرتا ہے جو لوگوں کی ضروریات کے لیے جوابدہ اور قابل احتساب ہوں۔ صحت اور خاندانی بہبود کی وزارت، صحت عامہ کے نظام کو مضبوط بنانے کے لیے ریاستوں/ مرکز کے زیر انتظام علاقوں کو تکنیکی اور مالی مدد فراہم کرتی ہے، جو کہ قومی صحت مشن کے تحت پروگرام کے نفاذ کے منصوبوں  کی شکل میں موصول ہونے والی تجاویز پر مبنی ہے۔ حکومت ہند، اصولوں اور دستیاب وسائل کے مطابق ریکارڈ آف پروسیڈنگز  کی شکل میں تجاویز کے لیے منظوری فراہم کرتی ہے۔
ایکس وی-فنانس کمیشن نے ریاستوں میں صحت کی دیکھ بھال کے نظام کو مضبوط کرنے کے لیے ،مقامی حکومت کے ذریعے پانچ سال  کے دوران مجموعی طور پر 70051 کروڑ روپے کی گرانٹس کی سفارش کی ہے۔ 64180 کروڑ روپے مختص رقم کے اخراجات کے ساتھ، پردھان منتری آیوشمان بھارت صحت کے بنیادی ڈھانچہ کے مشن  کا مقصد، ذیلی صحت مراکز، شہری صحت اور فلاح و بہبود کے مراکز، بلاک پبلک ہیلتھ یونٹس، مربوط ڈسٹرکٹ پبلک ہیلتھ لیبارٹریز اور کریٹیکل کیئر ہسپتال بلاکس کے لیے بنیادی ڈھانچے کی ترقی کے لیے تعاون کرنا ہے۔
یہ معلومات صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں فراہم کیں۔
وزارتِ تعلیم
اخلاقی تعلیم
وزیر مملکت برائے تعلیم محترمہ نےانّپورنا دیوی نے آج لوک سبھا میں ایک تحریری جواب میں بتایا کہ نیشنل کریکولم فریم ورک  ، 2005، جسے نیشنل کونسل آف ایجوکیشنل ریسرچ اینڈ ٹریننگ  نے تیار کیا ہے، جو اسکول کے تمام مراحل پر نصاب اور نصابی کتب کی ترقی کے لیے رہنما خطوط اور سمت متعین کرتا ہے، اخلاقی ترقی ۔ اقدار، رویے اور مہارتیں جیسے انسانی حقوق، انصاف، رواداری، تعاون، سماجی ذمہ داری، عدم تشدد اور ثقافتی تنوع کا احترام، وغیرہ جو اپنے آپ اور دوسروں کے ساتھ ہم آہنگی میں رہنے کے لیے ضروری ہیں، پر زور دیتا ہے ۔ این سی ای آر ٹی کی نصابی کتابیں جواین سی ایف ، 2005 کی بنیاد پر تیار کی گئی ہیں، تمام مضامین کے شعبوں میں اور اسکولی تعلیم کے مختلف مراحل میں I-XII جماعت کے نصاب اور نصابی کتب میں اخلاقی طرز عمل سے متعلق موضوعات اور مثالیں تجویز اور مربوط کرتی ہیں۔ یونیورسٹی گرانٹس کمیشن  نے ایک پالیسی فریم ورک ’’مولیہ پروا- اعلی تعلیمی اداروں میں انسانی اقدار اور پیشہ ورانہ اخلاقیات کے فروغ کے لئے رہنما خطوط‘‘ کا آغاز کیا ہے ۔ یہ اس بات پر زور دیتا ہے کہ کسی ادارے کے اسٹیک ہولڈرز، خواہ وہ فیکلٹی، طلباء، منتظمین یا دیگر ہوں، دیانتداری، لگن، امانت داری، پائیداری، جامعیت، عزم، احترام، ہم آہنگی اور تعلق جیسی بنیادی اقدار سے رہنمائی حاصل کرنی چاہیے۔ مزید برآں، قومی تعلیمی پالیسی ، 2020 اخلاقی استدلال، روایتی ہندوستانی اقدار اور تمام بنیادی انسانی اور آئینی اقدار جیسے کہ سیوا، اہنسا، سوچھتا، ستیہ، نشکام ، کرما، شانتی، قربانی، رواداری، تنوع، تکثیریت، صالح طرز عمل، صنفی حساسیت، بزرگوں کا احترام، تمام لوگوں کا احترام اور پس منظر سے قطع نظر ان کی فطری صلاحیتیں وغیرہ کے لیے بھی فراہم کرتی ہے۔ مزید برآں، چونکہ تعلیم آئین کی اختیاری فہرست میں ایک موضوع ہے اور زیادہ تر اسکول ریاست/مرکز کے زیر انتظام علاقے کے دائرہ اختیار میں ہیں اس لئےیہ متعلقہ ریاست او رمرکز کے زیر انتظام علاقے کی حکومتوں کی ذمہ داری ہے کہ وہ اپنے اسکولوں کے طلبہ کو اخلاقی تعلیم دینے کے لیے مناسب کارروائی کرے۔
وزیراعظم کا دفتر
وزیر اعظم نے راجستھان کے ناتھ دوارہ میں شری ناتھ جی مندر میں درشن اور پوجا کی
وزیر اعظم جناب نریندر مودی نے آج راجستھان کے ناتھ دوارہ میں شری ناتھ جی مندر میں پوجا کی اور درشن کئے۔ انہوں نے مندر کے پجاریوں سے بات چیت بھی کی اور بھگوان شری ناتھ کو ’بھینٹ پوجا‘ کی پیشکش کی۔
وزیر اعظم نے ٹویٹ کیا:
’’ناتھ دوارہ میں بھگوان شری ناتھ جی کے درشن اور آشیرواد حاصل کرنے کا موقع ملا۔ ان سے اہل وطن کی اچھی صحت اور فلاح و بہبود کی خواہش ظاہر کی۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-4984
(
نائب صدر جمہوریہ ہند کا سکریٹریٹ
نائب صدر نے ڈی آر ڈی او کے سائنسدانوں سے کہا کہ وہ مستقبل میں عالمی وباءکے کسی بھی خطرے سے نمٹنے کے لیے تحقیق کو تیز کریں
نائب صدر نے اُپ راشٹرپتی نواس میں DIPASکے سائنسدانوں اور صفِ اول کے کارکنوں سے بات چیت کی
نائب صدر نے کووڈ 19 کے علاج اور بندوبست میں DRDO لیسبوں کے رول کو سراہا
ڈی آر ڈی او کے چیر من ڈاکٹر جی ستیش ریڑی نے نائب صدر کو کووڈ 19 سے نمٹنے کے لیے DRDOکے تیار کردہ مختلف آلات و مصنوعات کے بارے میں بتایا
نائب صدر جناب ایم وینکیا نائیڈو نے آج DIPAS کے سائنسدانوں اور فرنٹ لائن ورکز کی کوششوں اور محنت کو سراہا جو انہوں نے کووڈ 19 عالمی وباء کے خلاف لڑائی میں انجام دی۔ DIPAS ڈی آر ڈی او کا لیب ہے۔ نائب صدر نے انہیں صلاح دی کہ وہ مستقبل میں اس طرح کی کوئی بھی عالمی وباء سے موثر طریقے سے نمٹنے کے لیے تحقیق کو تیز تر کریں۔
DIPAS سے تعلق رکھنے والے تقریباً 25 سائنسدانوں اور تکنیکی کاکنوں کو نائب صدر نے اُپ راشٹر پتی نواس میں مدعو کیا تھا۔ ان کے ہمراہ DRDO کے چیر من ڈاکٹر جی ستیش ریڑی تھے۔
ان لوگوں سے بات چیت کرتے ہوئے نائب صدر نے کہا کہ عالمی وباء نے صحت کا ایسا بحران پیدا کیا ہے جس کی نظیر نہیں ملتی اور اس سے دنیا بھر میں زندگی اور روزگار دونوں بری طرح سے متاثر ہوئے ہیں۔
DIPAS اور ڈی آر ڈی او کے دیگر لیبوںکی تعریف کرتے ہوئے جنہوں نے کووڈ 19کے علاج اور بندوبست کے لیے مختلف دیسی مصنوعات تیار کیں، نائب صدر نے کہا کہ اس وباء کی نئی اقسام کے ابھرنے کے تناظر میں، یہ ضروری ہے کہ ہم انتہائی چوکس رہیں تاکہ مستقبل میں اس طرح کے کسی بھی خطرے سے نمٹ سکیں۔
ڈاکٹر ستیش ریڑی نے نائب صدر کو کووڈ 19 کے علاج اور بندو بست کے لیے DRDO کی جانب سے دیسی طور پر تیار کردہ مختلف مصنوعات اور آلات کے بارے میں بتایا۔ انھوں نے نائب صدر کی جانب سے سائنسدانوں اور تکنیکی کاکنوں کو مدعو کیے جانے اور ان سے تبادلہ خیال کرنے پر شکریہ ادا کیا ۔
DIPAS کے ڈائرکٹر ڈاکٹر راجیو ورشنے بھی اس موقع پر موجود رھے۔
<><><><><>
ش ح،ع س، ج
U.No. : 8460
(Visitor Counter : 152
وزارت دفاع
وزیر دفاع نے نوجوانوں کو اس بات کی تلقین کی کہ وہ آتم نربھر بھارت کو حاصل کرنے کے لئے نئی ٹیکنالوجیز کا خاکہ تیار کریں، اختراع کو کام میں لائیں اور انھیں ملک کے اندر روبہ عمل لانے کی جانب کوشش کریں
ہندوستان کو اپنی ضروریات کے لئے دوسرےملکوں پر انحصار نہیں کرنا چاہئے۔ حکومت اندرون ملک دفاعی سازوسامان کی خریداری پر توجہ مرکوز کررہی ہے:جناب راج ناتھ سنگھ
وزیر دفاع جناب راج ناتھ سنگھ نے ملک کے نوجوانوں سے کہا ہے کہ وہ آتم نربھربھارت کے تصور کو عمل میں لانے کے لئے ملک کے اندر نئی ٹیکنالوجیز کو فروغ دیں، جیسا کہ وزیر اعظم جناب نریندر مودی نے ویژن پیش کیا ہے۔ وزیر دفاع 20 مئی 2022 کو پُنے میں ڈاکٹر ڈی وائی پاٹل ودیالیہ کے طلبہ سے ان کے تیرہویں جلسۂ تقسیم اسناد کے موقع پر خطاب کررہے تھے ۔ یہ یونیورسٹی مختلف شعبوں میں مثلاً میڈیسن، دندان سازی، نرسنگ ، فزیوتھرپی ، آنکھوں کے علاج، آیوروید ، ہومیوپیتھی، بایوٹیکنالوجی اور بزنس منیجمنٹ میں ٹریننگ دیتی ہے۔
جناب راج ناتھ سنگھ نے نوجوانوں کو ملک کی ایک بڑی طاقت اور تبدیلی کا وسیلہ قرار دیا ۔ انھوں نے کہا کہ نوجوانوں کے پاس کسی بھی چیلنج کا سامنا کرنے اور اسے موقع میں بدلنے کی صلاحیت ہے۔ یہ لوگ نئی ٹیکنالوجیز کی کھوج اور نئی کمپنیوں اور تحقیقی اداروں کے قیام کے اہل ہیں۔
وزیر دفاع نے آتم نربھر بھارت کے تصور کو روبہ عمل لانے کے لئے دفاعی سازوسامان کی اندرون ملک خریداری کے حکومت کے عزم کو دوہرایا۔ انھوں نے کہا کہ ہندوستان کو اپنی ضرورتوں کے لئے دوسرے ملکوں پر انحصارنہیں کرنا چاہئے۔ انھوں نے کہا کہ حکومت کو نوجوانوں پر بھروسہ ہے اور حکومت نوجوانوں کو بے پناہ مواقع دینے کی کوشش کررہی ہے۔ ’’ووکل فار لوکل‘‘ کی وزیر اعظم کی اپیل کا ذکر کرتے ہوئے انھوں نے کہا کہ اس سے نوجوانوں کے لے روزگار کے مواقع بڑھیں گے۔
جناب راج ناتھ سنگھ نے کہا کہ حکومت کی کوششوں سے ملک میں ایک متحرک اسٹارٹ اپس ایکو سسٹم پیدا کیا گیا ہے۔ جس میں بایو ٹیکنالوجی بزنس ایڈمنسٹریشن اور صحت سے متعلق پیشہ ور افراد کو اپنے انوکھے خوابوں کو شرمندہ تعبیر کیا جاسکے گا۔ انھوں نے کہا کہ اسٹارٹ اپ انڈیا اسکیم نوجوان اذہان کے لئے بہت مؤثر ثابت ہورہی ہے۔ ہم نے اسٹارٹ اپس کے لئے وینچر فنڈنگ سسٹم شروع کیا ہے جو ان کے ابتدائی مرحلے میں بڑی مدد ہے۔ ملک میں اس طرح کے بزنس یونیکورن سوسے زیادہ ہیں۔ یہ اسٹارٹ اپ پر مبنی اختراعی ایکو سسٹم کی کامیابی کا ثبوت ہے۔
جناب راج ناتھ سنگھ نے نوجوانوں کو ان کے انوکھے اور اختراعی خیالات کو روبہ عمل لانے میں حکومت کی جانب سے مکمل مدد کا یقین دلایا ۔ انھوں نے میڈیکل اور بایو ٹیکنالوجی طلبہ سے کہا کہ وہ اپنے خیالات سے اپنے ساتھی بزنس طلبہ کو آگاہ کرائیں جو ان خیالات کی بنیاد پر کاروبار قائم کرنے میں ان کے کام آسکتے ہیں۔ اس سے مستقبل میں ایک مضبوط پارٹنر شپ قائم ہوسکے گی جو ملک کے لئے سود مند ہوگی۔
وزیر دفاع نے خیال ظاہر کیا کہ غریبی اور بھوک کا خاتمہ کرنے کے لئے اچھی تعلیم ایک مؤثر وسیلہ ہے۔ انھوں نے کہا کہ طلبا کی ذمہ داری ہے کہ وہ اپنی تعلیم کا اچھا استعمال کریں اور معاشرے میں مثبت تبدیلی لائیں۔
جناب راج ناتھ سنگھ نے طلبا پر زور دیا کہ وہ زندگی کے مادّی اور روحانی پہلوؤں کے درمیان توازن رکھیں۔ وزیر دفاع نے طلبا سے کہا کہ وہ مثبت توانائی پھیلائیں اور معاشرے کی اجتماعی بہتری کے لئے سوچیں۔ انھوں نے ان اقدار کی اپنے اندر نمو کرنے کو کہا جو دوسروں کے لئے ضرر رساں نہ ہوں اور پرامن بقائے باہم کی راہ دکھائیں ۔
وزارت اطلاعات ونشریات
ایفیایکبہتاہمسماجیاورثقافتیپروگرامہے: مرکزیوزیرپرکاشجاوڈیکر
نئی دہلی،15 جنوری 2020/ اطلاعاتونشریاتکےمرکزیوزیر،جنابپرکاشجاوڈیکرنےکہاہےکہکلسےشروعہونےوالاہندوستانکابینالاقوامیفلمیمیلہ 2020 ایکاہمسماجیتقریبہونےکےساتھساتھایکثقافتیتقریببھیہے۔
میڈیاسےباتچیتکرتےہوئےانہوںنےکہاکہ، "کووڈ- 19 وبائیبیماریکےباوجود،ایفیکوپوریدنیاسے 200 سےزیادہفلمیاینٹریز موصولہوئیہیں۔ اسمیلےمیںمختلفقسمکیفلموںکاپریمیئرکیاجائےگااورسامعینکودلچسپتجربہہوگا۔ پہلیمرتبہیہمیلہہائبرڈفیشنمیںکیاجائےگاجومیلےمیںآنلائنحصہلینےمیںآسانیفراہمکرتاہے۔
انہوںنےیہبھیبتایاکہتمامفلمیںپنجیاوراسکےآسپاسکےساتتھیٹرزمیںنمائشکےلئےپیشکیجائیںگیجہاںکووڈپروٹوکولکیسختیسےپیرویکیجائےگی۔ فلموںکینمائشکےانتخابکےبارےمیںباتکرتےہوئے،انہوںنےبتایاکہ،’’جیورینےایکقابلتعریفکامکیاہے۔‘‘
انہوںنےعوامسےاپیلکیکہوہآنےوالےمیلےکاآنلائنلطفاٹھائیںاورجولوگگوامیںدوسرےآؤٹاسٹیشن /علاقوںسےآئےہیںوہکووڈسےمتعلقمناسبطرزعملپرعملکریں۔
وزیرموصوفنےیہبھیبتایاکہایفی51 کیافتتاحیتقریبڈیڈیانڈیااورڈیڈینیشنلچینلزپرنشرکیجائےگی۔
یہپروگرامپیآئیبیکےیوٹیوبچینلhttps://www.youtube.com/pibindiaپربراہراستنشرکیاجائےگا۔
ش ح۔ ش ت۔ج
Uno-453
(Visitor Counter : 45